CELEX: 62020CN0523
Language: ro
Date: 2020-10-19 00:00:00
Title: Cauza C-523/20: Cerere de decizie preliminară introdusă de Győri Törvényszék (Ungaria) la 19 octombrie 2020 – Koppány 2007 Kft./Vas Megyei Kormányhivatal

25.1.2021   
            
            
               RO
            
            
               Jurnalul Oficial al Uniunii Europene
            
            
               C 28/18
            
         
      Cerere de decizie preliminară introdusă de Győri Törvényszék (Ungaria) la 19 octombrie 2020 – Koppány 2007 Kft./Vas Megyei Kormányhivatal
      (Cauza C-523/20)
      (2021/C 28/27)
      Limba de procedură: maghiara
      
         Instanța de trimitere
      
      Győri Törvényszék
      
         Părțile din procedura principală
      
      
         Reclamantă: Koppány 2007 Kft.
      
         Pârâtă: Vas Megyei Kormányhivatal
      
         Întrebările preliminare
      
      
                  1)
               
               
                  Expresia „să aibă reședința în mod legal” care figurează la articolul 1 din Regulamentul (UE) nr. 1231/2010 (1) prin care se extinde aplicarea Regulamentului (CE) nr. 883/2004 (2) și a Regulamentului (CE) nr. 987/2009 (3) în cazul resortisanților țărilor terțe care nu fac obiectul regulamentelor respective exclusiv pe motive de cetățenie, în sensul că este de asemenea aplicabil resortisanților țărilor terțe care locuiesc cu un permis de ședere în statul membru respectiv și care dispun de un document de declarare a locului de cazare, emis de autoritatea privind străinii?
               
            
                  2)
               
               
                  Expresia „să aibă reședința în mod legal” este aplicabilă cetățenilor țărilor terțe care dispun de un loc de cazare atestat la sediul angajatorului?
               
            
                  3)
               
               
                  La interpretarea expresiei „să aibă reședința în mod legal” trebuie să se țină seama de noțiunea de „reședință” care figurează la articolul 1 litera (j) din Regulamentul (CE) nr 883/2004 privind coordonarea sistemelor de securitate socială sau de noțiunea de „reședință” definită de reglementarea națională a statului membru respectiv?
               
            
                  4)
               
               
                  Ce sens trebuie atribuit expresiei „să aibă reședința în mod legal” ca noțiune uniformă a dreptului Uniunii?
               
            
         (1)  Regulamentul (UE) nr. 1231/2010 al Parlamentului European și al Consiliului din 24 noiembrie 2010 de extindere a Regulamentului (CE) nr. 883/2004 și a Regulamentului (CE) nr. 987/2009 la resortisanții țărilor terțe care nu fac obiectul regulamentelor respective exclusiv pe motive de cetățenie (JO 2010, L 344, p. 1).
      
         (2)  Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (JO 2004, L 166, p. 1, Ediție specială, 05/vol. 7, p. 82).
      
         (3)  Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (JO 2009, L 284, p. 1).